**Протокол №13**

**От заседание на ОИК- Априлци**

Днес, 1октомври 2015 г., в Заседателната зала на община Априлци, се проведе редовно заседание на ОИК, свикано от председателя Снежина Стоянова. Присъстваха всички членове на ОИК, с изключение на Петър Балджиев, Христина Лалева и Тошко Топалов. Заседанието има кворум и може да взема решения.

Заседанието се води от Председателя на ОИК С. Стоянова, която предложи по обявения дневен ред обсъждане и вземане на решение относно:

1. Съгласно Решение № 2417-МИ/30.09.15 г.,Решение № 2391-МИ/28.09.15 г. и писмо № МИ-15-1060 на ЦИК, ОИК одобрява съдържанието на примерните бюлетини.

ОИК прегледа и одобрили ВЕРНОСТТА НА СЪДЪРЖАНИЕТО на бюлетините за 3-те вида избор.

Комисията намери за нужно да проведе телефонен разговор по време на заседанието с г-н М.Сюлейман, координатор за област Ловеч от ЦИК, за уточняване на следните въпроси:
1. Защо двете местни коалиции нямат обозначение за такива /№3 и №5 на бюлетините/ и нямат изброени отдолу съставляващите ги коалиции с по-ситен шрифт.
2. Наименованието на АБВ /№2 на бюлетината/е в скоби -тип диагонална черта, а не класически скоби, като например скобите на наименованието на НФСБ /№ 4 на бюлетината/.
3. Защо за част оп партиите изписването е с ПП отпред, малки или големи букви, кавички или без кавички, т.е. няма общи универсални правила за изписване.

Комисията постави въпросите за начина, по който ще се изписват партиите и двете местни коалиции на бюлетините и остави на преценката и последно нареждане от ЦИК евентуални промени, като прие за верен към настоящия етап начина на изписване приет и предложен от ЦИК.

ОИК състави според изискванията на ЦИК, списъци з бр.- по един за всеки отделен вид избор, съдържащи 3 имена и подпис на членовете на комисията,прегледали и одобрили верността на съдържанието в този вид на бюлетините.Те бяха изпратени на ЦИК според нареждането, чрез електронната поща на ОИК, като в него бяха посочени направените забележки и зададени въпроси по телефона, относно начина на изписване на местните коалиции и партиите.Тези списъци, приложени към сканиран образец на всяка бюлетина, са неизменна част от настоящия протокол.

1.10.15 г. Председател: …………………………/С. Стоянова/

 13:30 ч. Секретар:…………………………/Ц. Цонков/